ধারাল অস্ত্র দিয়ে হাত-পা টুকরো টুকরো করে কেটে এক যুবককে খুন করলেন এক মাদক ব্যবসায়ী ও তাঁর সাঙ্গপাঙ্গরা। ওই যুবকের সঙ্গীকেও কোপানো হয়। তাঁর একটা পা কেটে বাদ দিয়ে দেয় দুষ্কৃতীরা। মৃত যুবকের নাম ভীম সেন। তাঁর সঙ্গী গুর্জন্ত সিংহের অবস্থা আশঙ্কা়জনক। পুলিশ জানিয়েছে, ফার্ম হাউজের কাছে ওই রাতে ভীম ও গুর্জন্তের উপর হামলা চালায় এক দল দুষ্কৃতী। হরপ্রীত হ্যারি নামে এক ব্যক্তির সঙ্গে ওই দু’জনের কথা কাটাকাটি হয়। পরিস্থিতি উত্তপ্ত হয়ে উঠলে হ্যারি ও তার লোকজনেরা ভীম ও গুর্জন্তের উপর ধারাল অস্ত্র দিয়ে হামলা চালায়। গুরুতর আহত অবস্থায় তাঁদের হাসপাতালে নিয়ে গেলে চিকিত্সকরা ভীমকে মৃত বলে ঘোষণা করেন। গুর্জন্তের অবস্থা সঙ্কটজনক। এই ঘটনায় শিব লাল ডোডা নামে এক মাদক ব্যবসায়ীর নাম উঠে এসেছে। এলাকায় রাজনৈতিক প্রভাবও রয়েছে ডোডার। পুরনো শত্রুতার জেরে এই খুন বলে প্রাথমিক ভাবে ধারণা পুলিশের। চার জনের বিরুদ্ধে খুনের মামলা রুজু করা হয়েছে।